Mijusi-kafiri mchana ni mijusi wa jenasi Phelsuma katika familia Gekkonidae. Kinyume na spishi nyingine za mijusi-kafiri, ambazo hukiakia usiku, spishi hizi hukiakia mchana. Katika Unguja na Pemba spishi za huko huitwa mijusi wa mnazi pia, kwa sababu wanatokea kwa majani ya minazi. Takriban mijusi wote wa jenasi hii wana rangi ya majani. Wengine ni buluu, kijivu au kahawia. Mara nyingi wana madoa na/au milia mekundu, buluu, njano au meusi. Spishi nyingi ni ndogo kuliko mijusi-kafiri wengine, k.m. chini ya sm 15. Ile ndogo kabisa ni mjusi-kafiri mchana kibete, ambaye inafika sm 7.1 tu. Spishi nyingine zinafika sm 30 na mjusi-kafiri mkubwa wa Rodrigues, ambaye amekwisha sasa, alikuwa na urefu wa hadi sm 40. Mijusi hawa hula wadudu, vertebrata wengine, mbochi, mbelewele na matunda mororo.